जब कबूतरों की ट्रेनिंग पूरी हुई तो गोंग और जैंग ने उन्हें 2017 में आयोजित एक कबूतर रेस में हिस्सा लेने के लिए भेजा। उन्होंने चारों कबूतर प्रतियोगिता के आयोजकों को सौंप दिए। 29 अप्रैल को रेस शुरू हुई। इसमें कई कबूतर शामिल थे। सभी ने एक साथ शांइची से उड़ान भरी। मगर वे चार कबूतर शांइची से उड़ने के बाद एक अन्य स्थान पर पहुंचे, जहां गोंग और जैंग उनका पहले से इंतजार कर रहे थे। दोनों ने कबूतरों को दूध ले जाने वाले एक कंटेनर में बंद किया और बुलेट ट्रेन में सवार होकर ले गए। फिर शंघाई में तैयार किए गए रेस की फिनिश लाइन से थोड़ी ही दूरी पर उन कबूतरों को छोड़ दिया। कबूतर वहां से उड़े और सबसे पहले शंघाई पहुंच गए। इस तरह कबूतरों ने रेस जीत ली। ईनाम के रूप में गोंग और जैंग को 15 हजार डॉलर यानी करीब 1 करोड़ 14 लाख रुपये मिले।